ΔΕΛΤΙΟ ΤΥΠΟΥ:
Η Αναισθησιολογική Κλινική του Πανεπιστημίου Θεσσαλίας σε συνεργασία με το Ελληνικό Τμήμα της Ευρωπαϊκής Εταιρείας Περιοχικής Αναισθησίας και Θεραπείας Πόνου διοργανώνει στη Λάρισα την διεθνή Επιστημονική Εκδήλωση με θέμα «3η Παγκόσμια Ημέρα Περιοχικής Αναισθησίας και Θεραπείας Πόνου». 
Η καινοτόμος διοργάνωση φιλοξενείται την ίδια ημέρα σε περισσότερες από 150 πόλεις παγκοσμίως, με κοινό επιστημονικό πρόγραμμα και  με στόχο τη διαδραστική συνάντηση ιατρών διαφόρων ειδικοτήτων και την ανταλλαγή απόψεων σε φλέγοντα θέματα και σύγχρονες τεχνικές που αφορούν στην περιοχική αναισθησία. 
Είναι τιμή για την Αναισθησιολογική Κλινική να επιλεγεί για μια ακόμη φορά να διοργανώσει την εκδήλωση στη Λάρισα, η οποία θα λάβει χώρα τo Σάββατο, 31 Ιανουαρίου 2026 στο αμφιθέατρο Ιπποκράτης στο κτίριο της Ιατρικής Σχολής, στη Βιόπολη Λάρισας.

Με εκτίμηση,
Καθηγήτρια Ελένη Μ. Αρναούτογλου 
Διευθύντρια Αναισθησιολογικής Κλινικής
					Πανεπιστημίου Θεσσαλίας

